Kaset e voe soudarded nevez evit lakaat 1añ Rann da ziskuizhañ, ken start e oa bet an emgannoù. Niverusoch-niverusañ e oa an Amerikaned war an enezenn, ar pezh ne oa ket gwir evit ar japaniz, hag int dibosupl dezho pourveziñ o arme. E-penn kentañ miz Kerzu en em gave 60000 soudard amerikan war an enezenn. 9000 soudard japanat a oa bet lazhet gant an emgannoù, an naonidigezh pe ar malaria : 8000 anezho a chome  nemetken ha kaset e oant bet gant tagadennoù an amerikaned e norzh an enezenn, war-zu Beg ar Spi. Goude un ehan e adkroger an amerikaned gant an argadoù dan 10 a viz Genver 1943. Ar japaniz a oa gouest da vale a guitaas an enezenn. Dar 7 a viz Chwevrer ne chome hini ebet war-bouez ar re chloazet ha gwan a oa bet dilezet nepell diouzh Beg ar Spi. Dantronoz e kemenne pennoù-meur ar Re Unanet e oa dinech aerborzhig an enezenn.